QR Code Παραχωρήσεων Απλής Χρήσης Αιγιαλού-Παραλίας.

Ενημέρωση προς παραχωρησιούχους

Ο Δήμος Καλαμάτας ενημερώνει τους παραχωρησιούχους αιγιαλού και παραλίας ότι, στην ιστοσελίδα <https://minfin.gov.gr/> έχουν αναρτηθεί τα **QR Codes όλων των παραχωρήσεων απλής χρήσης αιγιαλού και παραλίας**.

Σύμφωνα με την περ. ε της παρ. 3 του άρθρου 8 του ν.5092/2024, ο παραχωρησιούχος έχει ρητή υποχρέωση να αναρτήσει σε εμφανές σημείο της παραχωρηθείσας έκτασης, πινακίδα σήμανσης με τον κώδικα «QR code» που αντιστοιχεί στην έκταση του αιγιαλού-παραλίας, για την οποία έχει συνάψει σύμβαση παραχώρησης.

Τα βήματα που πρέπει να ακολουθήσει ο **παραχωρησιούχος** για την έκδοση **QR Code,** είναι τα κάτωθι:

1. Συνδέεται στο σύνδεσμο https://minfin.gov.gr/ και επιλέγει τη διαδρομή: «Δημόσια Περιουσία ->Αιγιαλός-> QR Code Παραχωρήσεων Απλής χρήσης Αιγιαλού-Παραλίας (Σύνδεση με Κωδικούς Taxisnet)» όπου εμφανίζεται ο χάρτης με όλες τις παραχωρήσεις
2. Πλοηγείται στην παραλία που έχει μισθώσει, πατάει το αντίστοιχο pin και από τον αναδυόμενο πίνακα επιλέγει …/QRCode για να εμφανιστεί στα δεξιά της οθόνης το QRCode της παραχώρησης
3. Επιλέγοντας Αποθήκευση σε αρχείο, αποθηκεύει το QRCode και στη συνέχεια μπορεί να το τυπώσει και να το αναρτήσει στην παραλία

Η παράλειψη ανάρτησης της πινακίδας της περ. ε) της παρ. 3 του άρθρου 8, υπόκεινται σε πρόστιμο χιλίων (1.000) ευρώ, σύμφωνα με την περ. ζ της παρ. 1 του αρ. 19 του ν.5092/2024.